พลตำรวจเอก **เพรียวพันธ์ ดามาพงศ์** ที่ปรึกษากิตติมศักดิ์นิตยสารพระท่าพระจันทร์ ที่ปรึกษากิตติมศักดิ์นิตยสาร Cop's Magazine อดีตนายตำรวจราชองครักษ์พิเศษที่ปรึกษานายกรัฐมนตรี ที่ปรึกษาผู้บัญชาการตำรวจปราบปรามยาเสพติด กองบัญชาการตำรวจปราบปรามยาเสพติด (บช.ปส.) และอดีตผู้บัญชาการตำรวจแห่งชาติ ระหว่างเดือนตุลาคม พ.ศ. 2554 ถึงกันยายน พ.ศ. 2555

ประวัติ
-------

พลตำรวจเอก เพรียวพันธ์ ดามาพงศ์ เกิดเมื่อวันที่ 22 พฤศจิกายน พ.ศ. 2494 ที่จังหวัดพระนคร มีชื่อเล่นว่าอ๊อบ เป็นหลานชายร.ต.อ.จำปา ดามาพงศ์ เป็นบุตรชายคนที่ 2 ของพลตำรวจโท เสมอ ดามาพงศ์ อดีตผู้ช่วยอธิบดีกรมตำรวจ กับคุณหญิงพจนีย์ ณ ป้อมเพชร มีพี่น้อง 3 คนคือ พงศ์เพชร ดามาพงศ์ อดีตผู้อำนวยการการเลือกตั้งพรรคไทยรักไทย จังหวัดเชียงราย, พลตำรวจโท นายแพทย์ พีระพงศ์ ดามาพงศ์ อดีตผู้บัญชาการสำนักงานพิสูจน์หลักฐานตำรวจ และคุณหญิงพจมาน ณ ป้อมเพชร อดีตภริยา ดร.ทักษิณ ชินวัตร อดีตนายกรัฐมนตรี และมีพี่ชายบุญธรรมคนโตอีก 1 คนคือ บรรณพจน์ ดามาพงศ์

พลตำรวจเอก เพรียวพันธ์ เคยสมรสกับปาริชาติ ดิษยะศริน น้องสาวของนาวาอากาศเอกวีระยุทธ ภายหลังได้หย่าร้างกัน ปัจจุบันสมรสกับสาวิตรี ดามาพงศ์ (สกุลเดิม รัตนสุวรรณชาติ) ทั้งสองมีบุตรฝาแฝดเป็นชายชื่อ พาทิศ (เอิง) และเป็นหญิงชื่อ พิมพ์พิชญา (ออ)

### การศึกษา

พล.ต.อ.เพรียวพันธ์ เป็นศิษย์เก่าโรงเรียนกรุงเทพคริสเตียน สำเร็จการศึกษาระดับปริญญาตรี คณะนิติศาสตร์ มหาวิทยาลัยธรรมศาสตร์ รุ่น 12 และสำเร็จการศึกษาระดับปริญญาโทจากสหรัฐอเมริกา มีเพื่อนร่วมรุ่น นิติศาสตร์ ธรรมศาสตร์ รุ่น 12 ที่มีชื่อเสียง คือ นายแก้วสรร อติโพธิ อดีต ส.ว.กรุงเทพมหานคร , พล.ต.ท.สุรสีห์ สุนทรศารทูล อดีต ผบช.ภ.6

### การรับราชการ

พล.ต.อ.เพรียวพันธ์ ดามาพงศ์ เข้าสู่วงการตำรวจ เริ่มรับราชการเมื่อปี พ.ศ. 2514 ตำแหน่งสำรองพิเศษ สังกัด กก.2ส. ต่อมาได้เป็นตำรวจชั้นสัญญาบัตร ในปี พ.ศ. 2517 โดยผ่านการอบรมหลักสูตร นายร้อยตำรวจอบรม รุ่นที่ 16 (นรอ.16) จากโรงเรียนนายร้อยตำรวจ (ไม่ใช่การสำเร็จการศึกษาจากโรงเรียนนายร้อยตำรวจ) ดำรงตำแหน่งรองสารวัตรแผนก 1 กก.สส.นครบาลเหนือ และได้ดำรงตำแหน่งวนเวียนอยู่เฉพาะในเขตนครบาลเกือบ 10 ปี โดยเป็นสารวัตรสอบสวน สน.จักรวรรดิ สน.ปทุมวัน และสน.ทุ่งมหาเมฆ จนถึงปี พ.ศ. 2523 ได้เป็น สารวัตรป้องกันและปราบปราม สน.นางเลิ้ง ต่อมาในปี พ.ศ. 2526 จึงได้ออกต่างจังหวัดระยะสั้น ๆ โดยดำรงตำแหน่งสารวัตรใหญ่ สถานีตำรวจภูธรอำเภอเมือง จ.ภูเก็ต ไม่ถึง 1 ปีก็กลับเข้านครบาลอีกครั้ง โดยได้ดำรงตำแหน่ง รอง ผกก. 2 ป. ตามด้วย ผกก.(กอ.รมน.) กำลังพล และ ผู้กำกับการตำรวจท่องเที่ยว ต่อมาได้ดำรงตำแหน่งผู้บัญชาการตำรวจตรวจคนเข้าเมือง ผู้ช่วยผู้บัญชาการกองปราบปราม และรองผู้บัญชาการกองปราบปราม ก่อนจะดำรงตำแหน่ง ผู้ช่วยผู้บัญชาการตำรวจปราบปรามยาเสพติด และได้เป็น ผู้บัญชาการตำรวจปราบปรามยาเสพติด (ปส.) เมื่อปี พ.ศ. 2543

พล.ต.อ.เพรียวพันธ์ มีผลงานโดดเด่นด้านการปราบปรามยาเสพติดตามนโยบายทำสงครามกับยาเสพติดในสมัยรัฐบาล พ.ต.ท.ทักษิณ ชินวัตร และเติบโตก้าวหน้าในตำแหน่งหน้าที่ราชการอย่างมาก โดยได้รับการแต่งตั้งให้ดำรงตำแหน่งรองผู้บัญชาการตำรวจแห่งชาติ ครองยศ พล.ต.อ. ตั้งแต่ปี พ.ศ. 2547 ซึ่งเนื่องจากการมีผลงานโดดเด่นในด้านการสืบสวนปราบปรามยาเสพติดจากนโยบายของดร.ทักษิณ ชินวัตร

ต่อมาหลังการ รัฐประหาร 19 กันยายน พ.ศ. 2549 พล.ต.อ.เพรียวพันธ์ ถูกโยกย้ายไปเป็น ที่ปรึกษานายกรัฐมนตรี ฝ่ายข้าราชการประจำ ด้านความมั่นคง ในสังกัดสำนักเลขาธิการนายกรัฐมนตรี เนื่องจากคณะรัฐประหารมองว่าพลตำรวจเอกเพรียวพันธ์ ดามาพงศ์ มีความสัมพันธ์อันใกล้ชิดกับรัฐบาลชุดเก่า ต่อมาหลังจากพรรคพลังประชาชนชนะการเลือกตั้ง 23 ธันวาคม พ.ศ. 2551 พล.ต.อ.เพรียวพันธ์ ได้กลับมาดำรงตำแหน่ง รองผู้บัญชาการตำรวจแห่งชาติอีกครั้ง ในรัฐบาลนายสมัคร สุนทรเวช ตั้งแต่วันที่ 2 มิถุนายน พ.ศ. 2551 จนถึงปัจจุบัน

แม้จะเพิ่งกลับมาดำรงตำแหน่ง รองผู้บัญชาการตำรวจแห่งชาติ เมื่อปี พ.ศ. 2551 แต่ พล.ต.อ.เพรียวพันธ์ ถือเป็น รองผู้บัญชาการตำรวจแห่งชาติที่มีอาวุโสสูงสุดในปัจจุบัน เนื่องจากมีคำสั่งศาลปกครองให้นับอาวุโสของ พล.ต.อ.เพรียวพันธ์ ต่อเนื่องตั้งแต่ได้ดำรงตำแหน่งครั้งแรก ทำให้เป็นผู้หนึ่งที่มีคุณสมบัติตามเกณฑ์ที่จะได้รับแต่งตั้งเป็น ผู้บัญชาการตำรวจแห่งชาติ ต่อจาก พล.ต.อ.พัชรวาท วงษ์สุวรรณ ที่จะเกษียณอายุราชการในปี พ.ศ. 2552 

ซึ่งเมื่ออภิสิทธิ์ เวชชาชีวะ นายกรัฐมนตรีขณะนั้น มีคำสั่งให้ พล.ต.อ.วิเชียร พจน์โพธิ์ศรี ที่ปรึกษา สบ.10 ดำรงตำแหน่งรักษาการผู้บัญชาการตำรวจแห่งชาติ ทำให้ พล.ต.อ.เพรียวพันธ์ ออกมาเคลื่อนไหว เพื่อขอความเป็นธรรม โดยยื่นฟ้องต่อศาลปกครอง เนื่องจากตนเป็นรอง ผบ.ตร.ที่อาวุโสสูงสุด จึงควรจะได้รับตำแหน่งนี้มากกว่า โดยสาเหตุที่นายอภิสิทธิ์ เวชชาชีวะในฐานะที่มีอำนาจหน้าที่เสนอชื่อผู้บัญชาการตำรวจแห่งชาติ ไม่ยอมเสนอพลตำรวจเอกเพรียวพันธ์นั้นด้วยเหตุที่ว่าพลตำรวจเอกเพรียวพันธ์มีความสนิทสนมใกล้ชิดกับขั้วอำนาจทางการเมืองของดร.ทักษิณ ชินวัตร ซึ่งเป็นฝั่งตรงข้าม

ต่อมาในกลางปี พ.ศ. 2554 ขณะที่คณะรัฐบาลยิ่งลักษณ์ ชินวัตร เป็นนายกรัฐมนตรี พล.ต.อ.วิเชียร พจน์โพธิ์ศรี ได้ขอลาพักผ่อน ภายหลังจากที่คณะรัฐมนตรีมีมติแต่งตั้งถวิล เปลี่ยนศรี เลขาธิการสภาความมั่นคงแห่งชาติ (ประเทศไทย) ไปดำรงตำแหน่งที่ปรึกษานายกรัฐมนตรี จากนั้นก็โอน พล.ต.อ.วิเชียร ไปดำรงตำแหน่งดังกล่าว วันที่ 14 ตุลาคม พ.ศ. 2554 คณะรัฐมนตรีจึงตั้ง พล.ต.อ.วิเชียรเป็นเลขาธิการสภาความมั่นคงแห่งชาติ และส่งผลให้พล.ต.อ. เพรียวพันธ์ ได้รับแต่งตั้งเป็นรักษาราชการแทนผู้บัญชาการตำรวจแห่งชาติ และได้รับโปรดเกล้าฯ แต่งตั้งเป็น ผบ.ตร. ตั้งแต่วันที่ 26 ตุลาคม พ.ศ. 2554พล.ต.อ.เพรียวพันธ์ ยังดำรงตำแหน่งอื่นอีกดังต่อไปนี้ ผู้อำนวยการศูนย์อำนวยการพลังแผ่นดินเอาชนะยาเสพติด คณะกรรมการป้องกันและปราบปรามการฟอกเงิน สำนักงานป้องกันและปราบปรามการฟอกเงิน คณะกรรมการคดีพิเศษ กรมสอบสวนคดีพิเศษ กรรมการและประธานกรรมการธรรมาภิบาล บริษัท การบินไทย จำกัด (มหาชน) โดยเมื่อวันที่ 21 พฤษภาคม พ.ศ. 2555 คณะกรรมการบริษัท การบินไทย จำกัด (มหาชน) ได้แต่งตั้งให้ดำรงตำแหน่งรองประธานกรรมการบริษัท การบินไทย จำกัด (มหาชน)

งานการเมือง
-----------

ภายหลังเกษียณอายุราชการแล้ว พล.ต.อ.เพรียวพันธ์ สมัครเข้าเป็นสมาชิกพรรคเพื่อไทย เมื่อวันที่ 15 ตุลาคม พ.ศ. 2555 พร้อมกับศิษย์เก่าโรงเรียนเตรียมทหาร รุ่นที่ 10 อีกจำนวนหนึ่ง

เครื่องราชอิสริยาภรณ์
---------------------

* พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2521 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
* พ.ศ. 2547 –  เหรียญจักรมาลา (ร.จ.ม.)
* พ.ศ. 2553 –  เหรียญลูกเสือสดุดี ชั้นที่ 1
* พ.ศ. 2504 –  เหรียญสนองเสรีชน (ส.ส.ช.)

อ้างอิง
-------

1. 1 2 3 4  "สาวิตรี ดามาพงศ์นายกสมาคมแม่บ้านตำรวจคนใหม่สดๆ ซิงๆ" (Press release). แนวหน้า. 31 ตุลาคม 2554. สืบค้นเมื่อ 1 มิถุนายน 2555. `{{cite press release}}`: ตรวจสอบค่าวันที่ใน: `|accessdate=` (help)
2. 1 2  ผู้จัดการ - "ปาริชาติ ดิษยะศริน" เผยอดีตเคยโดนแม่นางงามโกง !?![*ลิงก์เสีย*]
3. ↑  พระราชทานยศ
4. ↑  ที่ปรึกษากิตติมศักดิ์ นิตยสาร Cop's Magazine อดีตนายตำรวจราชองครักษ์พิเศษ
5. ↑  "'เพรียวพันธ์'ทายาท'แม้ว'คนต่อไป". คลังข้อมูลเก่าเก็บจากแหล่งเดิมเมื่อ 2012-11-05. สืบค้นเมื่อ 2022-02-22.
6. ↑  ผลงานโดดเด่นด้านการปราบปรามยาเสพติดตามนโยบายทำสงครามกับยาเสพติดในสมัยรัฐบาล พ.ต.ท.ทักษิณ ชินวัตร
7. ↑  พลตำรวจเอกเพรียวพันธุ์ เตรียมฟ้องศาลปกครอง[*ลิงก์เสีย*]
8. ↑  ผบ.ตร.พักยาวเปิดช่องเพรียวพันธ์รักษาการ
9. ↑  ประกาศสำนักนายกรัฐมนตรี เรื่อง ให้ข้าราชการตำรวจพ้นจากตำแหน่งและแต่งตั้งข้าราชการพลเรือน (พล.ต.อ. วิเชียร พจน์โพธิ์ศรี)
10. ↑  ประกาศสำนักนายกรัฐมนตรี เรื่อง แต่งตั้งข้าราชการตำรวจ (พลตำรวจเอก เพรียวพันธ์ ดามาพงศ์)
11. ↑  "อำนวยการศูนย์อำนวยการพลังแผ่นดินเอาชนะยาเสพติด". คลังข้อมูลเก่าเก็บจากแหล่งเดิมเมื่อ 2012-12-01. สืบค้นเมื่อ 2012-05-29.
12. ↑  ""ปู"พลิ้ว โยน กก.บห.เพื่อไทย ชงตำแหน่งในพรรคและ ครม.ให้ "บิ๊กอ๊อบ"". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2012-10-15.
13. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2015-09-20 ที่ เวย์แบ็กแมชชีน, เล่ม ๑๒๐ ตอนที่ ๑๙ ข หน้า ๖, ๑ ธันวาคม ๒๕๔๖
14. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-05-25 ที่ เวย์แบ็กแมชชีน, เล่ม ๑๑๙ ตอนที่ ๒๑ ข หน้า ๒๑, ๔ ธันวาคม ๒๕๔๕
15. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๕ ตอนที่ ๘๘ ง ฉบับพิเศษ หน้า ๙๐, ๒๕ สิงหาคม ๒๕๒๑
16. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๒ ตอนที่ ๑๑ ข หน้า ๑๐๖, ๒๓ กรกฎาคม ๒๕๔๘
17. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี ๒๕๕๓, เล่ม ๑๒๙ ตอนที่ ๒๐ ข หน้า ๑๐, ๕ มิถุนายน ๒๕๕๕

| ก่อนหน้า |  | เพรียวพันธ์ ดามาพงศ์ |  | ถัดไป |
| --- | --- | --- | --- | --- |
| **พลตำรวจเอก วิเชียร พจน์โพธิ์ศรี** |  |  **ผู้บัญชาการตำรวจแห่งชาติ** (26 ตุลาคม พ.ศ. 2554 - 30 กันยายน พ.ศ. 2555) |  | **พลตำรวจเอก อดุลย์ แสงสิงแก้ว** |

| * ด
* ค
* ก
 อธิบดีกรมตำรวจ และผู้บัญชาการตำรวจแห่งชาติ  |
| --- |
| กองโปลิศกรมกองตระเวน | 
* หลวงรัถยาภิบาลบัญชา (เอส.เย.เอมส์)
* พระยาอรรคราชวราทร (ภัสดา บุรณศิริ)
* เอ.เย.ยาดิน
* อีริกเซ็นต์ เย ลอสัน
* พระยาวาสุเทพ (กุสตาฟ เชา)

 |
| กรมตำรวจ | 
* พระวรวงศ์เธอ พระองค์เจ้าคำรบ
* พระยาอธิกรณ์ประกาศ (หลุย จาติกวณิช)
* พระยาบุเรศผดุงกิจ (รวย พรหโมบล)
* พระยาอนุสสรธุระการ (จ่าง วัจนะพุกกะ)
* อดุล อดุลเดชจรัส
* พระรามอินทรา (ดวง จุลัยยานนท์)
* พระพิจารณ์พลกิจ (ยู่เซ็ก ดุละลัมพะ)
* หลวงชาติตระการโกศล (เจียม ลิมปิชาติ)
* เผ่า ศรียานนท์
* ไสว ไสวแสนยากร
* สฤษดิ์ ธนะรัชต์
* ประเสริฐ รุจิรวงศ์
* ประภาส จารุเสถียร
* ประจวบ สุนทรางกูร
* พจน์ เภกะนันทน์
* ศรีสุข มหินทรเทพ
* มนต์ชัย พันธุ์คงชื่น
* สุรพล จุลละพราหมณ์
* ณรงค์ มหานนท์
* เภา สารสิน
* แสวง ธีระสวัสดิ์
* สวัสดิ์ อมรวิวัฒน์
* ประทิน สันติประภพ
* พจน์ บุณยะจินดา
* ประชา พรหมนอก

 |
| สำนักงานตำรวจแห่งชาติ | 
* ประชา พรหมนอก
* พรศักดิ์ ดุรงควิบูลย์
* สันต์ ศรุตานนท์
* โกวิท วัฒนะ
* เสรีพิศุทธ์ เตมียเวส
* พัชรวาท วงษ์สุวรรณ
* วิเชียร พจน์โพธิ์ศรี
* เพรียวพันธ์ ดามาพงศ์
* อดุลย์ แสงสิงแก้ว
* สมยศ พุ่มพันธุ์ม่วง
* จักรทิพย์ ชัยจินดา
* สุวัฒน์ แจ้งยอดสุข
* ดำรงศักดิ์ กิตติประภัสร์
* **ต่อศักดิ์ สุขวิมล**

 |